David
ఐపిఎల్‌ 11కు ఆసీస్‌ క్రికెటర్లు దూరం
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌)లో సత్తా చాటుతున్న ఆస్ట్రేలియా ఆటగాళ్లు డేవిడ్‌ వార్నర్‌,స్మిత్‌ ఐపిఎల్‌ సీజన్‌ 11 కు దూరమయ్యే అవకాశాలు కనబడుతున్నాయి.సిడ్నీ మార్నింగ్‌ హెరాల్డ్‌ కథనం ప్రకారం క్రికెట్‌ ఆస్ట్రేలియా తమ కీలక ఆటగాళ్లకు జాతీయ కాంట్రాక్ట్‌లు అప్పజెప్పి వారిని ఐపిఎల్‌ దూరం చేయనుంది.ఐపిఎల్‌ కారణంగా ఆస్ట్రేలియా క్రికెటర్లు ఏడాదిలో సుమారు రెండు నెలల పాటు దూరంగా ఉండటం ఆ క్రికెట్‌ బోర్డుకు రుచించడం లేదు.ఇందులో భాగంగా కొత్త కాంట్రాక్ట్‌లు, వివిధ రకాల సుదీర్ఘ కాంట్రాక్టుల పేరుతో వారిని ఐపిఎల్‌కు దూరం చేయాలని క్రికెట్‌ ఆస్ట్రేలియా చూస్తుందట. ఆటగాళ్లు తరచూ గాయాల బారిన పటం కూడా క్రికెట్‌ ఆస్ట్రేలియాకు ఎంత మాత్రం మింగుడు పడటం లేదు. దీంతో ఆసీస్‌ జట్టులోని కీలక ఆటగాళ్లకు మూడేళ్ల సుదర్ఘీ కాంట్రాక్ట్‌ అప్పగించాలని చూస్తుంది.ఈ కొత్త కాంట్రాక్టుల వల్ల ఆస్ట్రేలియా జట్టు బిజిగా ఉండటంతో పాటు,ఐపిఎల్‌ ద్వారా వచ్చే ఆదాయం కంటే కొంత ఎక్కువగా నే లబ్దిపొందే అవకాశం ఉంది.కెప్టెన్‌ స్మిత్‌తో పాటు వైస్‌ కెప్టెన్‌ వార్నర్‌,ఫాస్ట్‌ బౌలర్లు మిచెల్‌ స్టార్క్‌,హజల్‌వుడ్‌, ప్యాట్‌ కమిన్స్‌ వంటి కీలక ఆటగాళ్లుకు ఇలాంటి కాంట్రాక్టును కట్టబెట్టనుంది.ఈ మేరకు సిడ్నీ మార్పింగ్‌ హెరాల్డ్‌ కథనం రాసింది.ఇదిలా ఉంచితే ఈ కాంట్రాక్టు పద్దతిని కొంత మంది ఆసీస్‌ క్రికెటర్లు తీవ్రంగా వ్యతిరేకిస్తున్నారు. ఈ తరహా కాంట్రాక్టు క్రికెట్‌ ఆస్ట్రేలియా మాత్రమే లబ్ది చేకూరేలా ఉందిని,ఇందుకు తాము సమ్మతంగా లేమని ఇప్పటికే బోర్డుకు పలువురు క్రికెటర్లు స్పష్టం చేసినట్లు తెలుస్తుంది. =